এক সপ্তাহ হতে চললো চিরকুণ্ডা কোলিয়ারিতে মাল ওঠানামা বন্ধ। ডাম্পার আর লরিগুলো লাইন দিয়ে পড়ে আছে বসিত্মর পাশে ফাঁকা মাঠে। মালিকরা স্ট্রাইক করেছে মালটানার রেট নিয়ে। যতদিন ফয়সালা না হয় ততোদিন কোলিয়ারি কর্তৃপক্ষ মাল তুলছে না। শ্রমিকদের পেটে লাথি। বসিত্মর বেশিরভাগ লোকই দিনমজুর। দিন আনে দিন খায়। কারোর কারোর যৎসামান্য সঞ্চয় যা ছিল টানা সাতদিন বসে খাওয়াতে তাতেও টান পড়েছে। মাঝবয়সী লালু মাতো কোলিয়ারি কর্তৃপক্ষের পেটুয়া লোক, তাই বসিত্মর সবাই ওকে একটু বেশি খাতির-যত্ন করে। গেল শুক্রবার থেকে আর-একটা শুক্রবার পেরিয়ে আজ শনিবার, এখনো কোনো সুরাহা হলো না দেখে বসিত্মর বেশ কিছু মানুষ আজ সকাল থেকেই লালু মাতোর দাওয়ায় জড়ো হয়েছে। খাটিয়ার ওপর বসে অ্যালুমিনিয়ামের জাম-বাটিতে শুকনো মুড়ি নিয়ে ওদেরকে বোঝাচ্ছে লালু।